Exam Scheduler  
מדריך למשתמש

המערכת שבנינו מאפשרת שיבוץ מבחנים נוח עבור הפקולטה למדעי המחשב בטכניון. נפרט במסמך זה כיצד להשתמש במערכת.

מסך ראשי –

\*תמונה\*

1. רשימת קורסים לשיבוץ

\*תמונה\*

המידע לגבי הקורסים נטען באופן אוטומטי למערכת מתוך רשימה שהוכנה מראש עם קורסים שמועברים הסמסטר. קיימים כפתורים שמאפשרים להוסיף/להוריד קורס מהרשימה.

ניתן:

* לסמן ✔ אם לשבץ מבחן עבור קורס מסוים או לא. (למשל אם מדובר בסמינר ללא מבחן)
* להוסיף מספר ימים מינימלי שצריך ללמוד עבור מבחן זה. ברירת המחדל היא מספר נקודות הזכות של הקורס, מעוגל למטה.
* לבחור העדפת שיבוץ- האם מדובר בקורס שצריך לשבץ אותו מוקדם בתקופת המבחנים (כגון שפות תכנות) או מאוחר (כגון מערכות הפעלה), וניתן לבחור בשיבוץ אוטומטי (ללא העדפה).
* קשרים- קורס מסוים יכול להיות "קשור" לקורס אחר, קורסים קשורים הם קורסים אשר נלקחים בחשבון כאשר האלגוריתם שיבוץ רץ (למשל: קורסים מאותו סמסטר במערכת המומלצת קשורים זה לזה). מקרה ראשי לשימוש בקשרים הוא לקשר בין קורסים שהם לא ביחד במומלצת אבל נהוג שסטודנטים רבים לוקחים את הקורסים ביחד (למשל: מת"מ אשר נמצא בסמסטר 2 ומבני נתונים אשר נמצא בסמסטר 3).
* הוספת אילוץ- אם נרצה לקבוע לאלגוריתם שקורס מסויים יהיו משובץ ביום X אז אפשר לגרור מתוך רשימת הקורסים (מדובר רק בקורס שמסומן עבורו ✔) אל תוך יום X בתוך הלוח מבחנים.

2. לוחות מבחנים

\*תמונה\*

יש שני לוחות מבחנים – אחד עבור מועדי א' ואחד עבור מועדי ב'.

כדי לקבוע תאריכים רצויים למועדים נצטרך לבחור תאריכים מתוך הרכיבים הבאים:

\*תמונה\*

נשים לב כי תאריכים חוקיים מוגדרים להיות תחילת מועד א' < סוף מועד א' < תחילת מועד ב' < סוף מועד ב'.

ניתן להוסיף אילוץ של קורס מסוים לפי המתואר לעיל וכאשר סיימנו להוסיף אילוצים ולשנות העדפות של קורסים, נלחץ על כפתור "שיבוץ" למעלה שיפעיל את האלגוריתם המרכזי ויבנה עבורנו לוח מבחנים מפורט.

במקרה שנרצה לעשות שיבוץ מחדש נצטרך ללחוץ על כפתור ה"ניקוי".

3. תפריט ראשי

\*תמונה\*

הפונקציונליות העיקרית של המערכת נגישה באמצעות הכפתורים האלו.

* שיבוץ – הפעלת האלגוריתם המרכזי שמשבץ מבחנים ומציג על לוח המבחנים את התוצאה. נשים לב שאלגוריתם השיבוץ מתחשב בכל העדפות הקורסים השונות שהמשתמש רשם. האלגוריתם ידאג שמבנה לוח המבחנים עבור מועד ב' יהיה דומה ככל האפשר למבנה של מועד א'.
* שמור- שומר את הנקודה הנוכחית של חלון בחירת הקורסים. כאשר נצא מהתוכנית ונחזור נגיע לנקודה האחרונה שבה לחצנו על כפתור "שמור".
* ניקוי- מנקה את לוחות המבחנים (לא מבטל העדפות קורסים שהוכנסו בתפריט הצדדי).
* ייצוא- מאפשר ייצוא של לוחות המבחנים במספר פורמטים כגון CSV, XML ועוד.